बागपत:उत्‍तर प्रदेश की बागपत जिला जेल में सोमवार को हुई पूर्वाचल के अंडरवर्ल्ड माफिया मुन्ना बजरंगी की हत्या का जुर्म पश्चिमी यूपी के गैंगस्टर सुनील राठी ने कुबूल कर लिया है. पुलिस पूछताछ में उसने जुर्म कुबूल करते हुए पुलिस को जानकारी दी है कि उसी ने ही हत्‍याकांड को अंजाम दिया है. पुलिस ने राठी से घंटों पूछताछ की है. वहीं सोमवार की देर शाम पुलिस ने उससे पूछताछ के बाद जेल हत्या में इस्तेमाल हुई पिस्टल भी गटर से बरामद कर ली है. सुनील राठी भी बागपत जेल में ही बंद है.